CELEX: 32015D1352
Language: da
Date: 2015-07-30 00:00:00
Title: Kommissionens afgørelse (EU) 2015/1352 af 30. juli 2015 om Det Forenede Kongeriges betaling i euro af visse udgifter, der følger af sektorlovgivningen for landbrug (meddelt under nummer C(2015) 5124)

5.8.2015   
            
            
               DA
            
            
               Den Europæiske Unions Tidende
            
            
               L 208/33
            
         KOMMISSIONENS AFGØRELSE (EU) 2015/1352
   af 30. juli 2015
   om Det Forenede Kongeriges betaling i euro af visse udgifter, der følger af sektorlovgivningen for landbrug
   
      
         (meddelt under nummer C(2015) 5124)
      
   
   (Kun den engelske udgave er autentisk)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 108, og
   ud fra følgende betragtninger:
   
               (1)
            
            
               Det fremgår af artikel 108 i forordning (EU) nr. 1306/2013, at hvis en medlemsstat, som ikke har indført euroen, beslutter at betale udgifter, der hidrører fra sektorlovgivningen for landbrug i euro i stedet for sin nationale valuta, skal den pågældende medlemsstat træffe foranstaltninger til at sikre, at anvendelsen af euro ikke giver en systematisk fordel i forhold til anvendelsen af national valuta.
            
         
               (2)
            
            
               Det Forenede Kongerige har tidligere meddelt sådanne foranstaltninger, som er godkendt ved Kommissionens beslutning 2005/443/EF (2).
            
         
               (3)
            
            
               Den 13. april 2015 meddelte Det Forenede Kongerige Kommissionen sine hensigter om at betale udgifter vedrørende særlige ordninger i euro i stedet for pund sterling og gjorde rede for de foranstaltninger, der vil blive truffet efter artikel 108 i forordning (EU) nr. 1306/2013 for at sikre, at anvendelsen af euro ikke giver en systematisk fordel i forhold til anvendelsen af pund sterling.
            
         
               (4)
            
            
               De foranstaltninger, som Det Forenede Kongerige påtænker, kan sammenfattes således:
               
                           —
                        
                        
                           de erhvervsdrivende kan modtage betaling i euro af de beløb, der er fastsat i EU-lovgivningen
                        
                     
                           —
                        
                        
                           kursrisikoen i forbindelse med en senere omveksling til pund sterling bæres fuldt ud af de erhvervsdrivende
                        
                     
                           —
                        
                        
                           de erhvervsdrivende skal forpligte sig fast for en periode på mindst ét år
                        
                     
                           —
                        
                        
                           hvad angår grundbetalingen og andre direkte betalinger som omhandlet i Europa-Parlamentets og Rådets forordning (EU) nr. 1307/2013 (3) skal de erhvervsdrivende angive, om de ønsker betalinger i euro, når de indgiver en ansøgning som omhandlet i artikel 13, stk. 1, i Kommissionens gennemførelsesforordning (EU) nr. 809/2014 (4)
                           
                        
                     
                           —
                        
                        
                           hvad angår markedsforanstaltninger som omhandlet i Europa-Parlamentets og Rådets forordning (EU) nr. 1308/2013 (5) og Rådets forordning (EU) nr. 1370/2013 (6) skal de erhvervsdrivende godkendes mindst tre måneder i forvejen for at kunne modtage betaling i euro; det skal også meddeles tre måneder i forvejen, hvis man trækker sig ud af ordningen; det er først muligt at modtage nye betalinger i euro efter en ventetid på et år.
                        
                     
         
               (5)
            
            
               Disse foranstaltninger er i overensstemmelse med den målsætning, der er fastsat i forordning (EU) nr. 1306/2013, dvs. at de hindrer en systematisk fordel som følge af anvendelsen af euro sammenlignet med anvendelsen af national valuta. De bør derfor godkendes.
            
         
               (6)
            
            
               Beslutning 2005/443/EF bør derfor ophæves og erstattes af nærværende afgørelse —
            
         VEDTAGET DENNE AFGØRELSE:
   Artikel 1
   De foranstaltninger, som Det Forenede Kongerige meddelte den 13. april 2015 vedrørende betaling i euro af udgifter, der følger af sektorlovgivningen for landbrug som anført i bilaget, og i givet fald enhver delegeret retsakt eller gennemførelsesretsakt, der vedtaget på grundlag af nævnte retsakter, godkendes herved.
   Artikel 2
   Beslutning 2005/443/EF ophæves.
   Artikel 3
   Denne afgørelse er rettet til Det Forenede Kongerige Storbritannien og Nordirland.
   
      Udfærdiget i Bruxelles, den 30. juli 2015.
      
         
            På Kommissionens vegne
         
         Phil HOGAN
         
            Medlem af Kommissionen
         
      
   
   
      (1)  EUT L 347 af 20.12.2013, s. 549.
   
      (2)  Kommissionens beslutning 2005/443/EF af 14. juni 2005 om Det Forenede Kongeriges betaling af visse udgifter, der følger af retsakterne vedrørende den fælles landbrugspolitik, i euro (EUT L 153 af 16.6.2005, s. 33).
   
      (3)  Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådets forordning (EF) nr. 637/2008 og Rådets forordning (EF) nr. 73/2009 (EUT L 347 af 20.12.2013, s. 608).
   
      (4)  Kommissionens gennemførelsesforordning (EU) nr. 809/2014 af 17. juli 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, foranstaltninger til udvikling af landdistrikterne og krydsoverensstemmelse (EUT L 227 af 31.7.2014, s. 69).
   
      (5)  Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (EUT L 347 af 20.12.2013, s. 671).
   
      (6)  Rådets forordning (EU) nr. 1370/2013 af 16. december 2013 om foranstaltninger til fastsættelse af støtte og restitutioner i forbindelse med den fælles markedsordning for landbrugsprodukter (EUT L 346 af 20.12.2013, s. 12).
   
      BILAG
      
         FORANSTALTNINGER, DER ER ANGIVET I EURO, OG SOM KAN BETALES I EURO
      
      
                  Støtteordning
               
               
                  Forordning
               
            
                  Direkte betalinger
               
               
                  forordning (EU) nr. 1307/2013
               
            
                  Opkøb af oksekød
               
               
                  forordning (EU) nr. 1308/2013
                  forordning (EU) nr. 1370/2013
               
            
                  Opkøb af korn
               
            
                  Opkøb af smør
               
            
                  Opkøb af skummetmælkspulver
               
            
                  Støtte til privat oplagring af oksekød
               
            
                  Støtte til privat oplagring af smør
               
            
                  Støtte til privat oplagring af ost
               
            
                  Støtte til privat oplagring af spindhør
               
            
                  Støtte til privat oplagring af olivenolie
               
            
                  Støtte til privat oplagring af svinekød
               
            
                  Støtte til privat oplagring af fåre- og gedekød
               
            
                  Støtte til privat oplagring af skummetmælkspulver
               
            
                  Støtte til privat oplagring af hvidt sukker
               
            
                  Støtte til uddeling af mælk og mejeriprodukter til børn
               
            
                  Eksportrestitutioner
               
            
                  Eksportrestitutioner for forarbejdede landbrugsprodukter og varer, der ikke er opført i bilag I til TEUF
               
               
                  Europa-Parlamentets og Rådets forordning (EU) nr. 510/2014 (1)
                  
                  forordning (EU) nr. 1370/2013
               
            
         (1)  EUT L 150 af 20.5.2014, s. 1.